55. schôdza NR SR - 5.deň - B. popoludní
Dátum: 2022-02-09
Poslanec: Bittó Cigániková, Jana (SaS)
Druh vystúpenia: Vystúpenie v rozprave

72. Ďakujem veľmi pekne. V prvom rade pochvala, tento zákon je výborný. Možno si to málokto nevi... neuvedomuje, pokiaľ nejde o veľkolepé reformy, zmeny, ale toto je presne to, čo potrebujeme. Sú tam zmeny, ktoré vedú k debyrokratizácii, k tomu, aby sme mohli mať viac lekárov, viac zdravotných sestier, viac zdravotníkov, ktorí budú mať menej úplne zbytočných povinností, ktoré doteraz boli. A aj pri tých kontrolách, pri akreditácii, pri vzdelávaní výborné návrhy sú tam. Je tam toho veľa, je to veľa maličkostí, niečo jak to naše Kilečko, len toto je také zdravotnícke. Ale toto je presne to, čo je receptom na, na nejakú, na systémovú nápravu zdravotníctva, pretože takéto zákony, je treba v nich pokračovať. Vlastne spôsobia, že tu budeme mať viac zdravotníkov, a hlavne to, že sem budú chcieť prísť, pretože nebudú existovať tak šialene komplikované bariéry, ktoré sa v priebehu tých rokoch, bohužiaľ, možno niekedy a... a myslím si, že väčšinou s dobrým úmyslom, ale jednoducho sa vytvorili. Takže v prvom rade pochvala ministerstvu a všetkým, ktorí na tomto spolupracovali, zrejme by bolo vhodné spomenúť aj pani profesorku Jankechovú, ktorá ako zdravotná sestra a zároveň profesorka jednoducho tento zákon pripravovala a, a, a po... spolupodieľala sa, spolupodieľali sa na ňom aj kolegovia. Viem, že komunikovali veľmi veľa aj s praxou, viem, že nie na všetkom je zhoda. A viac-menej myslím si, že ja osobne, za, za... aj za SAS-ku, že v tých jednotlivých bodoch problém nie, nie je a nevidím. V čom vidím problém, sú veci, ktoré boli následne dodané do toho zákona na zdravotníckom výbore alebo aj teraz v pozmeňujúcom návrhu pani kolegyne Kaveckej. Vyjadrím sa teda s dovolením práve k týmto dvom návrhom. Prvým návrhom je teda návrh, ktorý sme tu teraz počuli, a je to vypustenie bodu 1 a vlastne to spôsobí, že súčasný názov zdravotníckeho asistenta sa nebude môcť premenovať na praktická sestra - asistent. Za týmto, s týmto nesúhlasí komora sestier a ja aj poviem, prečo je to pochopiteľné a netreba sa tomu diviť. Na druhej strane myslím si aj, že pán kolega Kočiš, Urban aj, aj Blcháč v tomto prípade to nie je tak, že nevedia, o čom hovoria. Hovoria presne tie veci z terénu, ktoré, ktoré, ktoré zaznievajú opakovane, takže nemyslím si, že by nevedeli, o čom hovoria. Naopak, ja sama musím za seba povedať, ja som predtým bola proti názvu, keď ešte aj kolega Zelník z SNS v minulom volebnom období navrhoval názov praktická sestra. Dôvody boli úplne jednoznačné. Po prvé euro... nebolo to v súlade s európskym právom, Európska únia upozorňovala, že keď dáme názov praktická sestra niekomu, kto jednoducho sestra nie je, tak za to budeme čeliť sankciám a aj sa to stalo. Na to tiež upozorňovala veľmi správne komora. Druhý dôvod, prečo som bola veľmi hlasne proti, bola bol, že som mala pocit, že ľudia budú klamaní. Jednoducho keď raz má napísané na visačke praktická sestra, no kto má čas sledovať z bežných ľudí, keď idete s dieťaťom alebo s rodinným príslušníkom, alebo vy sám ste v nemocnici, že či je to praktická sestra, alebo špecializovaná, taká, onaká. Jednoducho je pravda, že keď je tam raz napísané sestra, tak ten človek, takisto keď je napísané, niekto má lekár na vizitke alebo na visačke, tak ten človek automaticky má vyššiu dôveru k tomuto povolaniu, pretože majú vzdelanie, pretože sú tu to tí, ktorí nám zachraňujú životy. A v prípade sestier dokonca ešte sa u nás, o nás starajú aj v tom, aj v tom ťažkom medziobdobí, keď sa liečime medzi napríklad horšími stavmi. Čiže toto boli dôvody, prečo som bola veľmi výrazne proti. S týmto návrhom, ktorý ale je uvedený v tej, v tej v tomto návrhu zákona, súhlasím. A teda je to preto, lebo ani jeden z tých mojich predošlých výčitiek neplatí. Veď praktická sestra - asistent, tým, že je tam napísané, že je to asistent jasne hovorí, že to nie je na úrovni sestry, je to jej asistent. Čiže je nižšie a, a tým pádom pre mňa nie je nikto klamaný. Ja keď si prečítam, že je niekto asistent, no tak je mi jasné, že to nie je sestra. Takisto čo sa týka Európskej únie, tak presne tento názov s touto pomlčkou nám predsa sa Európska komisia odporučila. Poslala štyri možnosti a asistent, praktická sestra - asistent bola jedným z nich. Čiže neviem, ako to môže byť v rozpore, keď to sama Európska komisia navrhuje. Týmto pre mňa padajú tie hlavné argumenty a, naopak, pribúda jeden veľký, a to som bola veľmi prekvapená, lebo ani tomu som v minulosti neverila, a konkrétne taký, že predstavte si, že keď sa v minulosti premenoval ten a ten asistent zdravotnícky na praktickú sestru, tak ono to spôsobilo, že je o 40 % lepší, väčší záujem. To kolegyňa Kavecká hovorila správne. Pozor, nie nástup do škôl, ale záujem. O 40 % kvôli zmene názvu. Ja som tomu v minulosti neverila, že, že naozaj sme takí (povedané so smiechom), že na tomto tak strašne záleží, ale záleží. A to sú evidované, jasné dáta, to sú dáta, ktoré zbierajú školy, a, a teda štatistiky, ktoré sú verejné, overiteľné a je to tak. No je podstatné, že to nie je, nie je nástup do škôl. Je to záujem a je to podstatné preto, lebo my sme po dlhej dobe prvýkrát v období, keď si školy vyberajú, kto bude študovať za praktickú sestru. A tie praktické sestry z veľkej časti podľa údajov plánujú ísť, lebo ony ešte totiž neskončili. Hej? Čiže ešte nevieme, koľko ich zostane v povolaní nastúpi, ale podľa údajov zo škôl plánujú študovať ďalej na, na normálnu zdravotnú sestru. No týmto chcem povedať, keď my si budeme mať školy, ktoré si vyberajú a neberú len to, čo zostalo, no tak to je trošku iná kvalita už na začiatku, hej? A ja si myslím, že to je veľmi pozitívna táto zmena. Čiže v podstate tejto zmene fandím a dúfam, že to teda bude znamenať nielen väčší počet asistentov - praktických sestier, ale aj samotné zdravotné sestry. Chcela by som ešte povedať, že pani Kavecká hovorila, aj, aj komora to opakuje často, že o pacienta sa budú starať nedostatočne odborne vzdelaní, vzdelané tieto praktické sestry -asistenti. No ale pokiaľ teda som správne počúvala vyše tri hodiny na zdravotníckom výbore, ktorý som presne pre toto zorganizovala, aby si každý mohol vypočuť všetky strany, tak pravda je taká, že keď sa zmenil názov, tak sa zmenilo aj vzdelávanie na školách a zmenilo sa spôsobom, že sa im pridali vzdelávacie aktivity aj prax, ale nepremietlo sa to do, do, do reálnej praxe, iba na školách to je. Čiže inými slovami, oni sa učia viac, ako v reále, v praxi robia tie praktické sestry, lebo praktická sestra - asistent nie je sestra. Čiže v škole oni sú vlastne odborne viac vzdelaní, ako môžu v praxi robiť. Tak za mňa nie je pravda, že sa teda budú neodborníci stavať. Áno, v prípade, že by sa stalo, že robia robotu sestry a nie sú nimi vtedy, áno, ale toto sa nesmie diať. A práve preto tam majú tú pomlčku, ten asistent, aby to každý rozoznal. A preto sa teda nevolajú sestra, ale volajú sa asistent, praktická sestra - asistent. Čo chcem povedať, je ešte, že rozumiem tým obavám sestier, a možno tak úplne nie, ale skúsim ozrejmiť aj, jak ja vnímam ich, ich nesúhlas. No v prvom rade, samozrejme, že nesúhlasia, jednak je podľa mňa za tým hrdosť. Je, je, proste pociťujú, že je nefér, keď sa niekto má volať sestra, kto ňou v skutočnosti nie je. Keď nemá taký počet hodín, keď nemá, nemá také dostatočné vzdelanie. Samozrejme, komu z nás by sa to páčilo? Keď vy ste si museli urobiť školu, študovať, prax, makať a zrazu niekto, kto nemá ani toľko, sa má volať rovnako ako vy. Ale opakujem, že toto nie je praktická sestra. To by platilo vtedy. Tam je ten asistent a to je rozdiel byť niekoho asistentom a byť, byť tou sestrou. Čiže rozumiem tomu, že je to otázka hrdosti, a chápem to. Rozumiem tomu, že sa im to zdá nefér, lebo mnohé zo sestier, tie, ktorým nebola, nebola uznaná prax, museli doštudovať vysokú školu, a dnes zrazu bude sestrou akoby vnímaný niekto, kto vysokú školu nemá. Opakujem, nie, nebude. Je to asistent. Praktická sestra - asistent. No ale to najdôležitejšie, o čo tu podľa mňa ide, a skúsme sa na to, prosím vás, kolegovia, aj pozerať a bolo by fajn, keby sme s tým aj niečo urobili, podľa mňa je za tým obava, že politici sa nebudú zaoberať tým najdôležitejším, a to sú nevyhovujúce pracovné podmienky sestier. Ja úplne rozumiem tomu, že sestry sa obávajú, že keď je nedostatok zdravotníckych pracovníkov celkovo v systéme, my sa ich snažíme riešiť, no keď to vyriešime iba tým spôsobom, že len prinesieme nové nižšie kvalifikované povolania a dáme im väčšie kompetencie, sestry sa zrejme možno obávajú, že, že jednoducho nebudú až tak potrebné a že miesto toho, aby sa o ľudí a o pacientov starali kvalitné sestry, úplne ich nahradíme praktickou sestrou - asistentom. Toto sa nesmie stať. Ale toto je už otázka zmeny kompetencií. Sestrám treba kompetencie jednoznačne pridať. Neexistuje, že praktická sestra - asistent má mať 50 euro rozdiel k zdravotnej sestre. To je, to je šialené! To je šialené. Je to nespravodlivé, je to nefér. A čo musíme robiť, je, aby sa zmenili podmienky sestrám. Treba si uvedomiť, že v roku 2020 bol priemerný plat sestry 1 400 euro u nás, zatiaľ čo v Čechách je to 1 900. Kolegovia, žiadna jazyková bariéra. Tam sa o tie sestry bijú. Päťsto euro rozdiel. Tam sa o tie sestry bijú. A my o tom rozprávame, či bývalá vláda, či teraz tá naša, my pekne rozprávame, ale keď prišiel zdravotnícky rozpočet do parlamentu, všetci sme tu sedeli, aj na výbor, teda celkový rozpočet aj zdravotníci, tak, tak sme to podporili. Ja som, ja, ja v zdravotníckom výbore jediná som nepodporila tento, tento rozpočet preto, lebo navyšoval platy minimálne, a my to nevieme takto, konkurenčne voči ostatným krajinám to nevieme ustáť. Čiže ja by som skôr ocenila možno aj od koaličných partnerov miesto, miesto takýchto návrhov, aby sa niečo nemenilo a... a tak ďalej, ktoré rozumiem, že je to atraktívne pre tie sestry, dôvody som povedala, musí to byť veľmi atraktívne, keď sa kvôli tomu aj koaličná zmluva poruší (ruch v sále), ale napriek tomu si myslím, že oveľa viac odvahy chce povedať napríklad svojmu ministrovi financií, že no tak ale pozor, toto ti nepodporím, lebo je to málo peňazí. Ale to sa nestalo. To, kolegovia, teda (neutíchajúci ruch v sále a zaznievanie gongu) to podporili. Takže určite som presvedčená, že cesta je vytvárať lepšie podmienky a zvyšovať kvalifikáciu sestrám a že asistent - praktická sestra sa nikdy nesmie rovnať sestre a ani ju nikdy nesmie nahradiť. To v žiadnom prípade nie je riešením. Ďalšia vec, ku ktorej sa chcem vyjadriť, je návrh, pozmeňovák, ktorý bol prijatý na zdravotníckom výbore, a teda rovno aj hovorím, že požadujem vyňať na samostatné hlasovanie body 31 a 35, ktoré sa týkajú tohto, tohto návrhu. Sekundu. (Rečníčka sa obrátila na predsedajúceho.) Gábor, dokončím to... alebo? Mám to tak, že päť minút asi, desať. Dokončím to... či?